জওহর ওয়াট্টাল

জওহর ওয়াট্টাল হলেন একজন ভারতীয় সাংস্কৃতিক উদ্যোক্তা, সঙ্গীত পরিচালক এবং প্রযোজক। তিনি ভারতীয় অ- ফিল্মি সঙ্গীতে অগ্রগামী এবং শিল্পের কেন্দ্রবিন্দু দিল্লিতে স্থানান্তরিত করার জন্য সবচেয়ে বেশি পরিচিত। তিনি ১৯৯০ এর দশকে গায়ক বাবা সেহগাল এবং দলের মেহেন্দির সাথে কাজ করেছেন। তিনি ৩,০০০টি জিঙ্গেল রচনা করেছেন। "দ্য ওয়ার্ল্ড দিস উইক", "হিমালয় দর্শন" এবং "রু বা রু-" এর মতো টেলিভিশন সিরিজের জন্য সঙ্গীত রচনা করেছেন। এছাড়াও তিনি ৭৩টি সঙ্গীত অ্যালবাম রচনা করেছেন যার মধ্যে ১৯টি মাল্টি-প্ল্যাটিনাম হয়েছে।
তিনি ২০০৮ সালে ভারতের চতুর্থ সর্বোচ্চ বেসামরিক সম্মান পদ্মশ্রীতে ভূষিত হন।
ওয়াট্টাল দিল্লিতে বেড়ে ওঠেন। সেখানে সঙ্গীতের প্রতি তার অনুরাগ তাকে কিশোর বয়সে শাস্ত্রীয় এবং পশ্চিমা যন্ত্রসঙ্গীতে প্রশিক্ষণ নিতে এবং গিটার বাজানোয় উদ্বুদ্ধ করে। ২১ বছর বয়সেই তিনি অসংখ্য বিজ্ঞাপনের জিঙ্গেল রচনা করেছেন এবং ইএমআই ইন্ডিয়ার মতো শীর্ষস্থানীয় পেশাদার রেকর্ড লেবেলের জন্য কাজ করেছেন। ২১ বছর বয়সে তিনি একটি মাল্টি-ট্র্যাক ডিজিটালাইজড প্রোডাকশন হাউস এবং একটি স্বীকৃত বিজ্ঞাপন সংস্থা স্থাপন করেন। এই প্রোডাকশন হাউসটি ভারতের রাজধানীতে এ ধরনের প্রথম প্রোডাকশন হাউস ছিল।
বিজ্ঞাপন: ওয়াট্টাল ৩,০০০ টিরও বেশি বিজ্ঞাপন পরিচালনা ও প্রযোজনা করেছেন। এর মধ্যে রয়েছে: পন্ডস, পেপসি, হিরো হোন্ডা, কেএলএম, উষা ফ্যানস, বুস্ট, হরলিক্স, লুফথানসা, ম্যাগি, নেসকাফে এবং মিরিন্ডা।
ব্র্যান্ড প্রচারণা: মাল্টিমিডিয়া অ্যাপ্লিকেশনের জন্য অভিজ্ঞতার সাথে তিনি সক্রিয়ভাবে বিভিন্ন ব্র্যান্ডের প্রচারণা এবং বিভিন্ন পণ্য লঞ্চের সম্পাদনে নিযুক্ত রয়েছেন। এছাড়াও তিনি মার্কিন যুক্তরাষ্ট্র সহ বিশ্বের বিভিন্ন দেশে বিনোদন সফ্টওয়্যার রপ্তানির সাথে জড়িত রয়েছেন। কর্পোরেট ইমেজ বিল্ডিং এবং পাবলিক ও বেসরকারী সেক্টরের কোম্পানিগুলির সাথেও তিনি কাজ করেছেন। তার ক্লায়েন্টদের মধ্যে রয়েছে: পাবলিক সেক্টর সংস্থা, বিএইচইএল, এমএমটিসি এবং এসটিসি এর মতো কয়েকটি সংস্থা।
পাবলিক সার্ভিস অ্যানাউন্সমেন্টসমূহ: ইউনিসেফের জন্য প্রাথমিক স্বাস্থ্যসেবা, শিক্ষা থেকে স্যানিটেশন এবং আরও অনেক কিছুর মধ্যে – সামাজিক সমস্যাগুলিতে পাবলিক সার্ভিস ঘোষণার প্রযোজক হিসেবে কাজ করছেন তিনি। তিনি জাতিসংঘের জন্য একটি যৌথ প্রযোজনা- প্রথম আর্থ রান ইভেন্টের প্রযোজক ছিলেন।
থিয়েটার: বহু বছর ধরে তিনি বেসরকারি ও সরকারি প্রতিষ্ঠানের জন্য থিয়েটার প্রযোজনার সাথে সক্রিয়ভাবে জড়িত। তার একটি বিখ্যাত প্রযোজনা - 'ইয়ে হ্যায় মুম্বাই মেরি জান'-এর প্রিমিয়ার যুক্তরাজ্যে হয়েছিল।
টেলি-সিরিয়াল: ওয়াট্টাল টেলি-সিরিয়ালগুলির জন্য সঙ্গীত রচনা করেছেন। যার মধ্যে- 'তোল মোল কে বোল', 'হিমালয় দর্শন,' 'নিউজলাইন,' 'সাঞ্ঝা চুলা', 'রুবা রু,' 'সাস পে সওয়া সাস,' 'কুইজ টাইম' উল্লেখযোগ্য। তিনি 'মীরা'র মতো মিউজিক্যাল এবং 'কঞ্জুস মখিচুস'-এর মতো টেলিফিল্মেও কাজ করেছেন।
ইন-ফ্লাইট মিউজিক: ইন্ডিয়ান এয়ারলাইন্সের জন্য কম্পোজিশন সহ ইন-ফ্লাইট মিউজিক তৈরির ক্ষেত্রে তিনি অগ্রগামী ছিলেন।
লাইভ রেকর্ডিং: তিনি তার উচ্চ মানের লাইভ রেকর্ডিংয়ের জন্য পরিচিত। তার রেকর্ড করা শিল্পীদের মধ্যে রয়েছেন: পন্ডিত রবি শঙ্কর এবং ভারতে ফ্রান্সের উৎসবের জন্য তার অর্কেস্ট্রা, পন্ডিত হরিপ্রসাদ চৌরাসিয়া, পন্ডিত ভীম সেন জোশী, পন্ডিত বিরজু মহারাজ, পন্ডিত কেলুচরণ মহাপাত্র, উস্তাদ আমজাদ আলি খান এবং পন্ডিত শিব কুমার শর্মা প্রমুখ।
মূল অ্যালবাম: ওয়াট্টাল ছয় বছরের ব্যবধানে ৭৩টি অ্যালবাম রচনা, পরিচালনা এবং প্রযোজনা করেছেন যার মধ্যে পনেরটি প্ল্যাটিনাম হয়েছে। এর মধ্যে পাঞ্জাবি ভাংড়া, রাজস্থানী লোক, ক্রিসমাস ক্যারোল, সুফিয়ানা এবং গজল থেকে শুরু করে তামিলের একটি পপ অ্যালবাম পর্যন্ত সবকিছু অন্তর্ভুক্ত করা হয়েছে। তিনি বাবা সেহগাল, দলের মেহেন্দি, শ্বেতা শেঠি, হান্স রাজ হান্স এবং শুভ মুদগালের মতো আজকের বিখ্যাত কিছু ইন্দি-পপ সুপারস্টারদের সাথে কাজ করেছেন৷